కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆసీస్ వన్డే కెప్టెన్‌గా ఫించ్.. పెయిన్‌కు ఉద్వాసన
దక్షిణాఫ్రికాతో వన్డే సిరీస్ కోసం ఆరోన్ ఫించ్ కెప్టెన్‌గా ఎంపికయ్యాడు. పెయిన్ స్థానంలో సెలెక్టర్లు ఫించ్‌కు నాయకత్వ బాధ్యతలు అప్పగించారు.
Samayam Telugu | Updated:
Oct 27, 2018, 05:08PM IST
ఆసీస్ వన్డే కెప్టెన్‌గా ఫించ్.. పెయిన్‌కు ఉద్వాసన
దక్షిణాఫ్రికాతో వన్డే సిరీస్‌ కోసం ఆస్ట్రేలియా కెప్టెన్‌గా విధ్వంసకర బ్యాట్స్‌మెన్ ఆరోన్ ఫించ్‌ ఎంపికయ్యాడు. టెస్ట్ కెప్టెన్ టిమ్ పెయిన్‌, వైస్ కెప్టెన్‌ మిచ్ మార్ష్‌పై సెలెక్టర్లు వేటేశారు. ఇప్పటికే టీ20ల్లో ఆసీస్‌ సారథిగా వ్యవహరిస్తోన్న ఫించ్.. వన్డేల్లోనూ పెయిన్ స్థానాన్ని భర్తీ చేయనున్నాడు. జూన్‌లో ఇంగ్లాండ్‌తో జరిగిన ఐదు వన్డేల సిరీస్‌లో పెయిన్ 7.2 సగటుతో మాత్రమే పరుగులు రాబట్టడంతో.. సెలక్టర్లు అతడిపై వేటు వేశారు.
వన్డే జట్టు నుంచి నాథన్ లియన్‌ను కూడా తప్పించారు. పాకిస్థాన్‌తో ఇటీవల జరిగిన టెస్టు సిరీస్‌లో ఆకట్టుకోలేక పోయినప్పటికీ.. షాన్ మార్ష్ జట్టులో తన స్థానాన్ని కాపాడుకున్నాడు. వికెట్ కీపర్ అలెక్స్ కేరీ, జోష్ హెజిల్‌వుడ్‌లను సంయుక్తంగా వైస్‌కెప్టెన్లుగా నియమించారు. ఫాస్ట్‌బౌలర్లు మిచెల్ స్టార్క్, పాట్ కమిన్స్‌ తిరిగి జట్టులోకి వచ్చారు. ఆస్ట్రేలియా జట్టు సౌతాఫ్రికాతో మూడు వన్డేలు ఆడనుంది. పెర్త్ వేదిక నవంబర్ 4న తొలి వన్డే ప్రారంభం కానుంది.
జట్టు: ఆరోన్ ఫించ్ (కెప్టెన్), షాన్ మార్ష్, ట్రావిస్ హెడ్, క్రిస్ లిన్, గ్లెన్ మ్యాక్స్‌వెల్, డీ ఆర్సీ షార్ట్, మార్కస్ స్టోయినిస్, అలెక్స్ కేరీ, అస్టన్ అగర్, మిచెల్ స్టార్క్, జోష్ హెజిల్‌వుడ్, ప్యాట్ కమిన్స్, నాథన్ కౌల్టర్ నైల్, ఆడమ్ జంపా.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.